„Ahhoz, hogy világosan lássam, mi az igaz és mi nem, és megértsem, mi is történik valójában, szükséges, hogy visszalépjek. Azzal, hogy függetlenítem magam a saját elképzeléseimtől és a jelenettől, sokkal tisztábban látom a dolgokat.
Különösen hangzik, de épp ez a visszalépés fog úgy működni, mint a nagyító. Azáltal, hogy összekapcsolom a függetlenséget és az összpontosítást, képes vagyok látni az egész történetet az összes részletével…., és megértem a pillanat igazságát. Világosan látok és biztos vagyok önmagamban.”
A megkülönböztetés ereje egy művészet, amikor a lélektudatos éneddel beszélgetsz, annak érdekében, hogy megkülönböztesd az igazságot a hamisságtól, a helyest a helytelentől, a valóságot az illúziótól, a hasznot a veszteségtől.
A megkülönböztetés ereje a tisztánlátás ereje. Ez olyan, mintha más szemmel látnál, más füllel hallanál. A megkülönböztetés ereje azt jelenti, bízol a magasabb énedben, még akkor is, ha ellenvéleménnyel kell szembenézned. Ennek az erőnek a segítségével képes vagy meghallani, mi van a lelked mélyén.
Ennek az erőnek a segítségével meg tudsz állni, hogy megtaláld a pillanat igazságát, mielőtt reagálnál. Amikor meggondolatlanul reagálsz, akkor a külső tényezők irányítanak, és erőtlenné válsz. A megkülönböztetés ereje olyan, mint egy ablak, ami engedi, hogy kilépj a jelen korlátozásából, és mint egy megfigyelő lásd a helyzet valóságát.
A megkülönböztetés ereje arra késztet, hogy felismerd, a logika önmagában nem elég. Ez azt jelzi, meg kell tanulnod bízni az ösztöneidben, hogy az igazság meg tudjon szólalni, ami túl van az ésszerű magyarázaton. Itt a kulcsszó a bizalom. Minél jobban bízol önmagadban, annál jobban fogod érezni, amikor az intuíciód pontos.
Világosság… egyszerűség… pontosság… bizalom